

הסכם הרשאה ומתן זכות שימוש בגג מבנה
לצורך הקמת והפעלת מערכות פוטוולטאיות במתווה BOT

שנערך ונחתם ביום __ לחודש _____בשנת _____
בין:	נציגות הבית המשותף שברחוב ____________________
	שכתובתה לצורך הסכם _________________________
	(להלן: "הנציגות")
										מצד אחד

לבין:	______________________
	ח.פ __________________
	מרח' ___________________
	(להלן: "החברה")
										מצד שני

הואיל:	והנציגות הינה הנציגות הרשמית של בעלי הדירות בבניין ברחוב __________ המצוי בגוש _____ חלקה ________ (להלן: "הבניין"). 
והואיל:	החברה מעוניינת להקים על גג הבניין מתקן סולארי לייצור חשמל בטכנולוגיה פוטו-וולטאית בהסדר ליסינג במתכונת של BOT) Build-Operate-Transfer) – לפיה המתקן כהגדרתו בהסכם, יתוכנן, יוקם, יותקן, יופעל ויתוחזק ע"י החברה, בעצמה ו/או באמצעות מי מטעמה, לתקופת ההרשאה (כהגדרתה להלן), הכל בכפוף לתנאים המפורטים בהסכם זה.
והואיל:	וברצון הנציגות להקנות לחברה את זכות השימוש באתר ההרשאה למטרות הפרויקט ובהתאם להוראות הסכם זה.
והואיל:		והצדדים מעוניינים להסדיר את מערכת יחסיהם החוזיות בהתאם ובכפוף להוראות הסכם זה.

				לפיכך, הוסכם הותנה והוצהר בין הצדדים כדלקמן:
1. מבוא:
1.1. המבוא והנספחים להסכם זה מהווים חלק בלתי נפרד ממנו.
1.2. חלוקת הסכם זה לסעיפים וכן מתן כותרות לסעיפים אלה נעשו מטעמי נוחות בלבד, ואין להשתמש בהם לשם פרשנות ההסכם. 
1.3. כל האמור בהסכם זה בלשון רבים - אף יחיד במשמע, ולהיפך. כל האמור במין זכר - אף מין נקבה במשמע, ולהיפך, והכול - למעט אם הקשר הדברים או תוכנם מחייב פרשנות אחרת.
2. נספחים והגדרות:
2.1. להסכם זה מצורפים הנספחים הבאים:
	נספח א'
	-
	תשריט אתר ההרשאה על גג המבנה

	נספח ב'
	-
	מסמכי חח"י [נבקש לקבל את המסמכים טרם חתימת ההסכם]

	נספח ג'
	-
	 המחאת זכות 

	נספח ד'
	-
	נספח ביטוח

	[bookmark: _heading=h.gjdgxs]נספח ה'
	-
	הצהרת הנציגות לגורם המממן במקרה של שיעבוד המערכות

	נספח ו'
	-
	אישור בעלי הדירות בבניין

	נספח ז'
	-
	ייפוי כוח לניתוב תקבולי המערכת לנציגות במקרה של הפרה יסודית מצד החברה

	[bookmark: _heading=h.30j0zll]נספח ח'
	-
	נמחק

	נספח ט
	-
	קבלה לדוגמה של הנציגות


2.2. במקרה של סתירה בין הוראות ההסכם להוראות איזה מנספחיו, תגברנה ההוראות שבגוף ההסכם.
2.3. בהסכם זה תהיה למונחים שלהלן, על הטיותיהם, המשמעות המופיעה לצדם, אלא אם תוכן הדברים או הקשרם יחייבו אחרת:
2.3.1. "אמות המידה" – אמות המידה שמפרסמת רשות החשמל, מעת לעת, בתוקף סמכותה על פי החוק;
2.3.2. "דרכי הגישה" - דרכי הגישה אל אתר ההתקנה, העליות מחדרי המדרגות אל גג המבנה;
2.3.3. "ההסכם" - הסכם זה, לרבות כל הנספחים לו;
2.3.4. "אתר ההרשאה" ו/או "גג המבנה" – שטח המסומן בתשריט המצ"ב כנספח א' להסכם זה, בגודל של כ ______ מ"ר, אשר הינו חלק מגג הבניין.
2.3.5. "מטרת השימוש" או "הפרויקט" – התקנת המערכות, כהגדרתן בהסכם זה, חיבורן לרשת החשמל והפעלתן לצורך ייצור חשמל ומכירתו בהתאם להוראות ההסדרה הרלוונטיות, וכן ביצוע כל פעולה אחרת הנדרשת לצורך כך, במהלך תקופת ההרשאה ובכפוף להוראות הדין הרלוונטיות;
2.3.6. "המערכות" או "המתקן" - מערכות לייצור חשמל בטכנולוגיה פוטו-וולטאית בהספק של כ 41KW הכוללות בין היתר, מתקן פוטו וולטאי, לרבות כל הציוד והתשתיות הקשורים למתקן, כגון ממירים, כבלי הזנה, שעוני חשמל וחלקים אחרים ונוספים הנדרשים לשם הפעלת המתקן ו/או קשורים להפעלתו;
2.3.7. "רישיון ייצור" - רישיון הייצור אשר יינתן, אם וככל שינתן, לחברה לצורך הפעלת המתקן.
3. הפרויקט:
3.1. בכפוף לקבלת האישורים וההיתרים הנדרשים על פי דין ובכפוף להוראות הסכם זה, הנציגות מעניקה בזאת לחברה את הרשאת השימוש באתר ההתקנה, למטרת השימוש, ומעמידה לרשותה את תשתית החשמל הקיימת בשטח הציבורי של הבניין למשך התקופה והתנאים המפורטים בהסכם זה. 
3.2. הפרויקט יבוצע על ידי החברה, על אחרותה וחשבונה, ובכלל זאת - 
טרם מתן ההרשאה באתר ההרשאה, החברה תפעל, בתיאום עם הנציגות, לקבלת מלוא האישורים וההיתרים הנדרשים על פי דין לצורך הפרויקט. 
במידת הצורך, החברה תפעל, על אחריותה וחשבונה ובתיאום עם הנציגות, על מנת להתאים את תשתית החשמל הקיימת לתשתית הנדרשת לצורך הקמת והפעלת המערכות, לרבות הגדלת חיבור שעון החשמל הקיים (ככל שנדרש) וחפירה מהמיקום הנוכחי של השעון למיקומו החדש (ככל שתדרש הזזת השעון).  
הקמת המערכת (כולל סקרים הנדסיים מקדימים שיערכו מול הנציגות) תהיה על חשבון החברה, כולל כל החיבורים והגדלתם, ציוד ותשתיות נלוות (כגון צנרת וברז לשטיפה) וכל האישורים והמיסים הקשורים בתהליך ההתקנה או בהפעלת המערכת.  
ולפי דרישות החוק. לאחר ההקמה, תמסור החברה לנציגות את מפרטי הציוד והתקנים שבהם ציוד זה עומד החברה תתקין מונה ייצור למתקן, בנפרד ובמנותק ממוני הצריכה שבבניין באופן שלא יחולו הגבלות או חובות כלשהן לגבי מונה הצריכה המשותפת בבית המשותף והתנהלות הנציגות מול חח"י לגבי צריכת החשמל בבניין.
החברה תהיה מחויבת לעמידה בתקני איכות רכיבי המערכת (כולל עמידות לרוח) וביצוע ההתקנה והתחזוקה לפי המקובל בענף כפרקטיקה טובה.
המתקן יוקם באתר ההרשאה על ידי החברה ו/או על ידי קבלן אשר יבחר מטעמה על פי שיקול דעתה הבלעדי, במסגרת אסדרות הרשות לשירותים ציבוריים חשמל, לרבות כל שילוב בהן, על פי שיקול דעתה הבלעדי של החברה.
3.3. ידוע לצדדים והם מסכימים שמדובר בחוזה לטווח ארוך, המחייב אותם לשתף פעולה בתום לב במידה מוגברת. 
4. הצהרות והתחייבות החברה
החברה מצהירה ומתחייבת כדלקמן - 
4.1. הסכם זה נחתם על ידי מורשה החתימה של החברה.
4.2. החברה מצהירה ומתחייבת כי אין כל מניעה חוזית או אחרת לביצוע הסכם זה על ידה וכי היא לא ביצעה ו/או לא התחייבה לבצע כל עסקה הנוגדת או סותרת את הוראות הסכם זה.
4.3. כי ראתה את אתר ההרשאה ואת הבניין ובדקה אותם ומצאם מתאימים לצרכיה ולשביעות רצונה המלא במצבו AS-IS , והיא מוותרת על כל טענת אי התאמה בקשר לאתר ההתקנה ולבניין. 
4.4. יש בידי החברה בעצמה, או באמצעות מי מטעמה, את הידע, המומחיות והיכולת הנדרשים לביצוע הפרויקט, בכפוף להוראות הסכם זה.
4.5. החברה תהא אחראית, באופן בלעדי, על ביצוע כלל הפעולות הנדרשות לצורך קבלת כלל האישורים וההיתרים הנדרשים לביצוע עבודות הקמת המתקן, לתפעולו, ולקבלת המימון לביצוע כל אלה, ללא יוצא מן הכלל, על חשבונה.
4.6. מובהר כי בכל מקרה החברה לא תחשב כדייר מוגן במקרקעין ולא תהיה זכאי לדמי מפתח ו/או לפיצוי כלשהו עם סיומו של ההסכם. למען הסר ספק, על הסכם זה לא יחולו הוראות חוק הגנת הדייר [נוסח משולב] תשל"ב - 1972 וכל ההוראות, התקנות והצווים על פיו או כל חוק אחר שיבוא במקומו.
4.7. יובהר כי הנציגות לא יתנגד לבקשות אשר יוגשו ע"י החברה לגבי השימוש באתר ההרשאה לצורך הפרויקט ובלבד שיתאמו את מטרת ההרשאה וכן, שלא יהא בהסכמת הנציגות כדי להטיל ו/או להשית עליו חיוב או חבות כלשהם מעבר לאותם אלה שנטלה הנציגות על עצמה במפורש בהסכם זה.

5. הצהרות והתחייבות הנציגות:
5.1. הנציגות הינה הגוף הממונה ובא כוחם של  לפחות שני שליש מבעלי הדירות בבניין המשותף שנתנו את הסכמתם לשימוש חלקם היחסי בגג המבנה לצורך הקמת המתקן, כפי הנדרש בחוק המקרקעין תשכ"ט – 1969. חתימות בעלי הדירות הנ"ל מופיעות בנספח ו'.
5.2. למיטב ידיעתה, אין כל מניעה חוזית או חוקית או אחרת להתקשרותה בהסכם זה וכי היא לא ביצעה ו/או לא התחייבה ולא תתחייב לבצע כל עסקה הנוגדת ו/או סותרת את הוראות הסכם זה וכי היא קיבלה את כל האישורים הדרושים לה לצורך החתימה על הסכם זה וביצוע התחייבויותיה על פיו.
5.3. למיטב ידיעתה, נכון למועד החתימה על הסכם זה, אין כל דרישה של רשות כלשהי, לרבות אך לא רק, מנהל מקרקעי ישראל ו/או מוסדות התכנון ו/או כל רשות מוסמכת אחרת, לביצוע שינויים ו/או שיפורים כלשהם הקשורים בבניין ו/או באתר ההרשאה, לרבות דרישות הקשורות לכיבוי אש ו/או איכות סביבה.
5.4. ידוע לה שלשם הקמתן והפעלתן של המערכות יהיה על החברה לקבל מימון מאת בנק ו/או בנקים ו/או כל צד שלישי, אשר יממן את הקמתן והפעלתן של המערכות ו/או כל חלק מהן, ולהם תשעבד החברה את זכויותיה על פי הסכם זה ו/או את זכויותיה במערכות, והיא תשתף פעולה עם החברה ותחתום על כל מסמך סביר ומקובל שיידרש, כדי לאפשר את רישום השעבוד לטובת הגורם המממן כאמור, ולרבות לצורך שעבוד כל זכויותיה של החברה על פי הסכם זה, ובלבד שלא יהא בכך כדי להטיל על הנציגות חבות ו/או מחוייבות כספית כלשהי מעבר למוטל עליה על פי הסכם זה. 
5.5. היא לא תעשה כל פעולה, מכל מין וסוג שהוא שיהיה בה כדי להפריע ו/או למנוע מהחברה שימוש בגג המבנה בהתאם להוראות הסכם זה ו/או לפגוע בזכויות החברה בקשר עם המתקן ו/או מונה הצריכה של חברת החשמל ו/או לוח החשמל של המתקן בכל דרך שהיא לרבות, קלקול או נזק למתקן. 
5.6. הנציגות מתחייבת שלא לאפשר הטלת צל או הפרעה לפעולות המערכת לאורך כל תקופת ההתקשרות, ככל שאלה נמצאות בשליטתה של הנציגות. 
5.7. למיטב ידיעת הנציגות, הבניין נבנה על פי היתר בניה כדין, ניתן לו טופס 4, וכן קיים בו חיבור חשמל קבוע מחברת החשמל.
5.8. הוא הצרכן הרשום של חשמל בחברת החשמל והמבנה מחובר לרשת החשמל בחיבור חשמל קבוע. 
5.9. הנציגות מתחייבת לשלם את חשבונות החשמל שלה במלואם ובמועדם ללא כל סייג, עד לתום תקופת ההרשאה על פי הסכם זה. 
ככל ומסיבה כלשהי לא ישולמו חשבונות החשמל במלואם ובמועדם על ידי הנציגות, וחשבונות אלו ישולמו על ידי החברה לאחר מתוך התראה בכתב בת 30 ימים לנציגות, אזי החברה יהא רשאי לקזז את תשלום חשבונות החשמל ו אשר שולמו על ידה לחברת החשמל מדמי ההרשאה עפ"י הסכם זה. 
5.10. תאפשר לחברה גישה לנקודת חיבור מים, לצרכי התפעול השוטף של המערכות. חיבור המים הנ"ל יהיה עם מונה נפרד, הקמתו תהיה על חשבון החברה. פעם בשנה תחושב עלות המים ויבוצע קיזוז העלות אל מול הנציגות.
5.11. תאפשר לחברה לשעבד את המערכות/המתקן ואת כל הזכויות ו/או הפירות הנובעים מהמתקן ומההסכם דנן למוסד הבנקאי אשר יעמיד את המימון הנדרש לפרויקט, בכפוף לשמירה על מלוא זכויות הנציגות מכוח הסכם זה. הנציגות מתחייב לחתום על כל מסמך סביר ומקובל הנדרש לצורך השעבוד האמור, כאשר מובהר ומוסכם כי בכל מקרה לא תהיה חבות של הנציגות או של בעלי הדירות כלפי הגורם המממן של הפרויקט איתו החברה מתקשרת ולא תהיה גריעה מחלקה של הנציגות בתקבולים מהמתקן.
5.12. היא מתחייבת להעביר לחברה, באופן מידי, כל פנייה ו/או הודעה שתקבל מכל גוף או אדם בקשר להסדרה או בקשר למתקנים, וכן לא תנקוט בכל פעולה בקשר לפניה ו/או להודעה, ללא אישורה בכתב של החברה, והיא מתחייבת שלא לפנות בעצמה או באמצעות מי מטעמה לרשויות בנוגע למתקנים או להסדרה או בקשר אליהם, ללא קבלת אישור מראש ובכתב של החברה. 
5.13. לבקשת החברה, הנציגות מתחייבת לשתף פעולה ולחתום על מסמכים ובקשות לרשויות, לרבות בקשת והסכם שילוב, הצהרת בעל קרקע, , הסכם חח"י, פטור מהיתר, כמצ"ב כנספח ב'.
5.14. לבקשת היזם, תחתם הנציגות על המסמכים הנדרשים על ידי חח"י לטובת הקמת המתקן, לרבות על תצהיר נלווה בנוסח כפי שיידרש על ידי חח"י, ובלבד שלא יהיה בחתימה על המסמכים הנ"ל כדי להטיל על הנציגות ו/או מי מבעלי הנכסים בבניין כל חבות ו/או מחוייבות. ככל וכלולות במסמכים הנ"ל התחייבויות בנוגע לאופן הקמת והפעלת המתקן ו/או בנוגע לקבלת האישורים הנדרשים להפעלתו, הרי שהצהרות הנציגות בעניין הינן גב לגב לקיום ההתחייבויות הנ"ל על ידי היזם והיזם מוותר בזאת על כל טענה כלפי הנציגות ו/או מי מטעמה בקשר עם חתימת המסמכים (לרבות התצהיר) כאמור, לרבות במקרה בו פעלה חח"י למימוש זכויותיה מכוחו.
6. תקופת ההסכם וביטולו
6.1. על אף שהסכם זה יחתם על ידי הצדדים, תנאי מתלה לכניסתו לתוקף, הינו קבלת האישורים להקמת המערכות באתר ההרשאה ולחיבורה לרשת החלוקה. ככל שלא יתקבלו האישורים האמורים בתוך 9 חודשים ממועד חתימת הסכם זה, יהיו הצדדים להסכם זה זכאים להביא את ההסכם לידי סיום, בהודעה בכתב מהאחד למשנהו, מבלי שהדבר יהווה הפרה של הסכם זה על ידי הצד המודיע, ומבלי שהדבר יזכה את מי מהצדדים להסכם זה בפיצוי מהצד השני. בתקופת 9 החודשים האמורים מנוע הנציגות מהתקשרות בעסקה נוגדת לעסקה נשוא הסכם זה, עם צד ג' כלשהו, בקשר עם האתר (להלן: "תקופת הרישוי"). החברה תיידע את הנציגות על התחלת תהליך הרישוי מול חברת החשמל תוך 10 ימי עבודה ממועד העברת מספר המונים על שם החברה.
6.2. החברה מתחייבת להתחיל בעבודות הקמת המערכת בפועל באתר ההרשאה (לאחר קבלת האישורים הנדרשים) לא יאוחר מחלוף 12 חודשים מחתימת הסכם זה. ככל ולא החלה החברה בביצוע העבודות עד למועד האמור, תעמוד לנציגות הזכות להביא לסיומו המוקדם של הסכם זה, ולחילופין, אם הנציגות תבחר לאפשר את המשך הפרויקט למרות העיכוב הנ"ל והחברה תהיה מעוניינת בכך גם כן, יידחה המועד בכפוף לתשלום פיצוי בסך של 100 ₪ לכל יום עיכוב בהשלמת עבודות ההקמה של המערכת. עיכוב בחיבור המערכת לרשת החלוקה מצד חח"י לא ייחשב למניין הימים עליהם יש לשלם פיצוי.  
6.3. הנציגות תעניק לחברה זכות שימוש באתר ההרשאה למטרת ההרשאה למשך תקופה שתחילתה במועד מתן ההרשאה בגג (בתוך 7 ימים מפנייתה של החברה, בכפוף לקבלת כל האישורים הנדרשים, ולהמצאת אישורי הביטוח החתומים והביטחונות) וסיומה במוקדם מבין: (א) חלוף 24 שנים ו-11 חודשים ממועד מתן ההרשאה; או (ב) סיומו המוקדם של הסכם זה (להלן: "תקופת ההרשאה"). מובהר בזאת שככל ורשות המיסים תקבע כי הוראה מהוראות הסכם זה מטילה על הצדדים חבות במיסוי מקרקעין, אזי תקופת ההרשאה תצומצמם ולמי מהצדדים תהיה אפשרות לבטל את ההתקשרות כמוסדר בהסכם זה. 
6.4. החברה תיהיה רשאית לסיים את ההתקשרות עם הנציגות במהלך תקופת ההרשאה, בהודעה בכתב לנציגות 30 ימים מראש לפני הקמת המערכת ושישה חודשים מראש לאחר הקמתה, במקרים הבאים: (א) עיכוב או אי קבלת האישורים הנדרשים להקמת המתקן וחיבורו לרבות מימון (ב) סיבות של כדאיות כלכלית (ג) הפחתת התעריף המשולם בגין החשמל המיוצר על ידי המערכות (בין אם מדובר בהפחתה ישירה ובין אם מדובר בהפחתה באמצעות הטלת מס מכל סוג שהוא); (ד) אירוע כח עליון שאינו מאפשר את המשך תפעול המערכות מכל סיבה שהיא; (ה) סיום תקופת ההסדרה או ביטולה של ההסדרה. לנציגות לא תהיה כל טענה ו/או דרישה כלפי החברה והיא לא תיהיה זכאית לקבל תשלום ו/או פיצוי כלשהו. במקרה של סיום מוקדם כאמור, וכתנאי לו, תעביר החברה לנציגות את המתקן, במצב תקין ושמיש, כשהוא נקי מזכויות צד שלישי, לחילופין, לפי החלטת הנציגות, תפנה החברה את המערכות מאתר ההרשאה,על חשבונה ואחריותה, תוך החזרת מצב גג המבנה לקדמותו ללא פגמים. 
6.5. מעבר לזכויות הסיום המוקדם של ההסכם המוקנות לנציגות על פי הסכם זה (אי קבלת האישורים הנדרשים ואי תחילת עבודות הקמת המתקן), לנציגות תהיה הזכות לבטל את ההסכם בכל מקרה של הפרה יסודית של הסכם זה שלא תוקנה בתוך חודשיים מקבלת דרישתה הכתובה של הנציגות. 
במקרה סיום מוקדם כאמור, החברה תשיב את גג המבנה לקדמותו ותפצה את הנציגות בפיצוי מוסכם בסך השווה לדמי הרשאה של 24 חודשים.
7. הזכויות במתקן
7.1. בכפוף להוראות הסכם זה, עד לתום תקופת ההרשאה יהיו מלוא הזכויות במתקן, שייכים לחברה בלבד, אך התקבולים יחולקו כמפורט בסעיף17 להלן.
7.2. עם תום תקופת ההרשאה, יועבר המתקן והזכויות הנלוות אליו, במצבוAS-IS , כשהוא נקי מכל חוב, שיעבוד או זכויות צד ג', לבעלות משותפת של בעלי הדירות בבניין. 
8. התחייבות בנוגע לחשמל המיוצר מהמתקנים:
8.1. הנציגות מתחייבת לשתף פעולה ולחתום על כל מסמך הדרוש לצורך העברת ורישום הבעלות על שעון היצור של המתקן על שם החברה, ובלבד שלא יהיה בכל כדי להטיל על הנציגות כל חבות ו/או מחוייבות שלא נטלה על עצמה מפורשות במסגרת הסכם זה. 
8.2. ככל ותהיה צריכת חשמל במונה הצריכה הרשום ע"ש הנציגות, מתחייבת הנציגות לשלם את כל חשבונות החשמל במועדם באופן עקבי ושוטף באמצעות הוראת קבע לזכות חברת החשמל.

 
9. [bookmark: _heading=h.1fob9te]תכנון ורישוי
9.1. החברה מתחייבת להקים את המתקן באתר ההרשאה כמסומן בתשריט המצורף כנספח א'. מובהר, כי בשטח החורג מהמסומן בתשריט לא תוענק לחברה הרשאת שימוש ולא תהיה לה ביחס לכך כל תביעה או דרישה.
9.2. עובר למועד מתן ההרשאה ותחילת העבודות באתר ההרשאה, תמסור החברה לעיון ואישור הנציגות תכנון של המתקנים, אשר יכלול, בין היתר, אך לא רק: הספק מותקן (בפרמטרים של AC ו- DC), תכנית העמדת מתקנים, הדמיה תלת ממדית של המתקנים, תכנית פריסת פאנלים, תכניות חשמל, תכנון של תוואי חשמל כולל נקודות חיבור בארונות החשמל, מפרט טכני ובו רשימה פרטנית של רכיבי המערכת, סוגי כבלים, מפסקים, קופסאות חיבור, מנתקים, רכיבי קונסטרוקציה, שיטות עיגון ותכנון ואישור מהנדס קונסטרוקציה מורשה ("התכנון המפורט").
9.3. החברה מתחייבת כי העבודות באתר ההרשאה יבוצעו על ידה (או על ידי מי מטעמה) אך ורק בהתאם לתכנון המפורט, ולאחר אישורו על ידי הנציגות.
10. פעילות החברה באתר ההרשאה, אחריות וחיזוקים:
10.1. החברה מתחייבת להתקין את המערכות באופן מקצועי ותוך נקיטת האמצעים הנדרשים על מנת למזער את כל נזק.
10.2. החברה תתחייב לכך שהקמת המערכות, כולל כבילה, לא תפגע באופי הבניין ומראהו. תוכניות העבודה (ובפרט אלה של הכבילה שתעבור על הקירות החיצוניים אם זה יידרש) יקבלו את אישור הנציגות, מראש ובכתב.
10.3. החברה תתקין שלט אזהרה לעולים לגג. 
10.4. לחברה תעמוד זכות להתקין בגג  מצלמות אבטחה, בכפוף לכך שהמצלמות יצלמו אך ורק את המערכת וסביבתה הקרובה, שפרטיותם של דיירי הבניין לפי חוק הגנת הפרטיות לא תיפגע ושלנציגות תהיה גישה מלאה וישירה לכל החומר המצולם – בין אם לשידור בזמן אמת או להקלטות.
10.5. לנציגות תהיה זכות למנות מפקח מטעמה לטובת פיקוח על ביצוע עבודות הקמת המתקן. המפקח מטעם הנציגות יהא רשאי להתריע על כל סטייה, שגיאה, ליקוי או אי התאמה הנוגעים לטיב העבודות, לטיב החומרים, לסוג החומרים, או לאופן ביצוע העבודות בפני החברה. 
10.6. תחזוקת המערכת ותפעולה המקצועי יהיו באחריות בלעדית של החברה והיא תישא באחריות לעמידה בכל התקנים הנדרשים (לרבות בטיחות, חוזק, רעש, תאימות חומרים, קרינה).
10.7. החברה תבצע בדיקות וניטור של רמות הקרינה של רכיבי המערכת בהתאם לדרישות החוק ותמסור העתקיהן לנציגות. אופן ביצוע הבדיקה ומקומות הבדיקה (למשל ליד ארונות החשמל על הגג במרחק התקן מהממיר) יוסכמו מראש בין הצדדים. בדיקות נוספות, ככל ותבקש אותן הנציגות, יבוצעו בהתאם למנגנון שיוסכם בין הצדדים. במקרה בו תוצאות הבדיקות יעידו על חריגות מהתקנים המחייבים, תעמוד לנציגות הזכות להורות על ניתוק מיידי של המערכות על להשלמת תיקונן על ידי החברה והצגת דו"ח בדיקה עדכני המעיד על תקינות המערכות.
10.8. לכל אורך תקופת ההרשאה תובטח גישה חופשית של הדיירים לגג לצורך ביצוע עבודות בשטחי הגג, כך שתתאפשר תחזוקה שוטפת של דודי מים חמים, מדחסי מזגנים, אנטנות וכל ציוד אחר השייך לבניין או לדייריו וכן ביצוע איטום לשטח הגג.
10.9. במקרה של ביצוע עבודות איטום לגג לאחר הקמת המתקן, באחריות החברה לפנות כל חלק של המתקן הנדרש לכך והיא תבצע זאת על חשבונה. לחלופין, במידה ושני הצדדים מסכימים על ביצוע איטום בהתזה (שאינו מצריך הזזה של חלקי המתקן), אז החברה תישא בהפרש העלות של אפשרות זו לעומת איטום בעזרת הנחת יריעות על הגג ותעביר סכום זה לנציגות. 
11. בטיחות
11.1. החברה מצהירה ומתחייבת כי יש לה ולמי מטעמה אשר יפעל באתר ההרשאה את הניסיון והידע המקצועי להתמודד עם הסיכונים ונושאי הבטיחות הכרוכים בעבודות נשוא הסכם זה, וכן יש ברשותה את מלוא הציוד הנדרש לביצוען, וציוד בטיחות המתאים לביצוע העבודות, תוך אבטחה מלאה של בטיחות ובריאות עובדיה, קבלניה ועוברי אורח.
11.2. החברה מצהירה ומתחייבת כי מוכרים וידועים לה כל החוקים, התקנות והדינים החלים על העבודות, ובייחוד, מבלי לגרוע מכלליות האמור, דיני הבטיחות, והיא מתחייבת למלא אחריהם ולנהוג על פיהם. 
11.3. החברה מתחייבת שרק עובד שעבר הדרכת בטיחות יורשה לבצע את העבודה או להיכנס לאתר ההרשאה.
11.4. החברה מצהירה ומתחייבת, בין היתר מעצם היותה מעביד של עובדיה ומתוקף הוראות הדין הרלוונטי, לספק, להשגיח ולנקוט אמצעים שיבטיחו שהחברה וכל מי מטעמה ישתמש כיאות בציוד מגן אישי תקין, תקני ומתאים לעבודות, בכל מהלך ביצוע העבודות או שהייה באתר ההרשאה בהתאם לסיכונים שבעבודה ו/או באתר על חשבונה בלבד, ושתפסיק באופן מיידי עבודת עובד שאיננו משתמש בציוד המגן האישי ו/או עבודה שאינה בטוחה. 
11.5. ככל שהדבר מתחייב על פי הדין או על פי הוראות רשויות מוסמכות, החברה מצהירה ומתחייבת שבאתר ההרשאה ימצא בכל עת אדם בעל הכשרות המתאימה לשמש כאחראי על הבטיחות בעבודה/ממונה על הבטיחות בהתאם לדין ולהוראות משרד הכלכלה או רשויות מוסמכות אחרות. 
11.6. על החברה בלבד תחול האחריות לכל תאונה, נזק או חבלה שיגרמו לעובדיה, קבלני המשנה שלה ולכל מי מטעמה, גופו או רכושו, וכן לכל צד שלישי כתוצאה מביצוע העבודות או בקשר לביצוע העבודות. החברה מאשרת בזאת, כי הוא משחרר את הנציגות, בעלי הנכסים בבניין ודיירי הבניין, המפקח או מי מטעמם מכל אחריות או חובה שהיא בקשר לכל אירוע כאמור לעיל, ומתחייב לפצות ולשפות אותם בגין כל הוצאה, תשלום או דרישה בקשר אליהם. הוראות סעיף זה לא תחולנה במקרה של נזק שנגרם כתוצאה ישירה של פעולה מכוונת של מי מהאמורים לעיל.
11.7. החברה מתחייבת לגדר או לסמן את שטח העבודה כדי למנוע פגיעה בעובדים בו וכדי למנוע נגישות לאתר העבודה של אנשים שאינם מורשים להימצא בו. אופן הגידור או הסימון טעונים אישור הנציגות. 
11.8. מבלי לגרוע מהאמור לעיל, החברה תמלא אחר כל הוראות הדין הנוגעות לבטיחות החלות בקשר עם ביצוע העבודות ויתר התחייבויותיה על פי הסכם זה. לצורך כך, תשמש החברה "קבלן הראשי" ו"מבצע בניה" (בהתאם להגדרת מונחים אלה בתקנות הבטיחות בעבודה (עבודות בנייה), התשמ"ח –1988) בקשר עם העבודות, בין שאלו בוצעו על ידה, על ידי קבלני המשנה או על ידי קבלנים אחרים מטעמה, ובהתאם תישא בכל האחריות ותבצע את כל החובות המוטלות על אלו על פי הוראות הדין הרלוונטיות.
12. היעדר יחסי עובד-מעסיק; העסקת עובדים וקבלני משנה
12.1. הסכם זה אינו מהווה הסכם היוצר יחסי עובד ומעסיק, או שליחות, הרשאה, סוכנות או שותפות וכו' בין הצדדים להסכם זה. כל זכות הניתנת לנציגות להורות או לפקח על ביצוע העבודות על ידי החברה ניתנת כדי להבטיח ביצוע העבודות במלואן, ולא יהיה בה כדי לפרש או להצדיק יחסים של עובד ומעסיק בין הנציגות לבין החברה או כל מי מטעמה.
12.2. החברה מתחייבת ומאשרת כי קבלני המשנה אשר יועסקו על ידה יהיו קבלנים אשר הוכשרו לביצוע העבודות מסוג העבודות נשוא הסכם זה, המחזיקים בכל ההיתרים, הרישיונות והאישורים הדרושים לביצוע העבודות על פי כל דין.
12.3. אין בהתקשרות החברה עם קבלני המשנה כאמור לביצוע העבודות או כל חלק שלהן כדי לגרוע או לפגוע באחריותה של החברה על פי הסכם זה או על פי דין לכל העבודות והויא תשאר האחראית הבלעדי כלפי הנציגות על פי הסכם זה.
12.4. כל העובדים המועסקים על ידי החברה או קבלני המשנה מטעמה, לא ייחשבו לשום דבר ועניין כעובדי הנציגות ולא יתקיימו יחסי עובד-מעביד בין הצדדים. החברה תשפה את הנציגות מיד עם דרישתה הראשונה בגין כל תביעה או דרישה שתוגש נגד הנציגות על ידי מי מעובדי החברה או קבלני המשנה ושעילתה קיום יחסי עובד-מעביד בינם לבין הנציגות או כל עילה אחרת.
13. בעלות ודרכי גישה:
13.1. מוסכם בזאת, כי במשך כל תקופת ההתקשרות בין הצדדים על פי הסכם זה, הבעלות במערכות ו/או בכל המסמכים הנוגעים אליה ו/או בכל הזכויות הנובעות ממנה, ובכלל זה הזכות לקבל תקבולי חח"י כנגד ייצור החשמל מהמערכות, הינה ותהא של החברה בלבד, והמערכות לא תחשבנה כמחוברות למקרקעין ו/או למבנה. 
13.2. החברה מצהירה, כי זכויותיה הקנייניות והחזקה הבלעדית במערכות, הן נפרדות מהזכויות באתר ההרשאה בו יותקנו המערכות, וכי מלבד זכויות ההרשאה שהוקנו לה על פי הסכם זה והמאפשרות בידיה גישה חופשית למערכות לצורך תכנונן, הקמתן, תפעולן ותחזוקתן, אין ולא יהיו לה כל זכויות באתר ההרשאה ו/או בבניין. 
13.3. החל ממועד חתימת הסכם זה, החברה, בעצמה או באמצעות מי מטעמה, לרבות קבלני משנה מטעמו, יהיה רשאי לאחר תיאום מראש, להיכנס לאתר ההרשאה, לצורך תכנון המתקן. כמו כן, החל ממועד מתן ההרשאה, כהגדרתו לעיל, החברה, בעצמה או באמצעות מי מטעמה, לרבות קבלני משנה מטעמו, יהיו רשאים לפעול באתר ההרשאה לביצוע כל עבודה הדרושה לצורך הפרויקט, חיבורו לרשת החשמל, הפעלתו ואחזקתו וביצוע כל פעולה אחרת הנדרשת לצורך הפרויקט ולצורך עמידה בהוראות הרישיון וההסדרה. 
13.4. הנציגות מתחייבת כי במשך כל תקופת ההרשאה תישמרנה דרכי הגישה לאתר ההרשאה פנויות. כמו כן, הנציגות תאפשר לחברה ו/או לנציגיה ו/או למי מטעמה, לרבות נציגי הגורם המממן, בכל עת, גישה חופשית לאתר ההרשאה, למערכת החשמל של הנציגות ולמתקן שיותקן. 
13.5. החברה תהיה רשאית לעשות שימוש בתוואי תשתית החשמל הקיים באתר ההרשאה לאורך כל תקופת ההסכם בלא שיהיה עליה לשלם דמי שימוש נוספים.
13.6. החברה תנקוט בכל האמצעים הסבירים לצמצם את ההפרעה לדיירי הבניין. מובהר כי החברה תעשה שימוש בדרכי הגישה מבלי שתדרש לשלם תשלום כלשהו בגין שימוש זה.
13.7. החברה רשאית לפקח על המערכות מרחוק ולהתקין לצורך כך מתקן לשליטה מרחוק כחלק מהמתקן עצמו. החברה תאפשר לנציגות גישה בזמן אמת לנתונים המתקבלים לגבי ביצועי המתקן.
14. הסבת ההסכם
14.1. הנציגות תהיה רשאית להמחות ו/או להעביר את זכויותיה ו/או את חובותיה מכח הסכם זה. המחאה או העברה כאמור תהיה כפופה לכך שלא יהיה בהמחאה או בהעברה כאמור כדי לפגוע ברישיון הייצור או בהתקשרויות שבין החברה לבין הגורם המממן ו/או בזכויות החברה מכוח הסכם זה.
14.2. ככל שהנציגות תהיה מעוניינת למכור להמחות ו/או להעביר את זכויותיה ו/או את חובותיה מכח הסכם זה, בכפוף לתנאי הסכם זה, (להלן: "הנעבר" ו"העסקה" בהתאמה), בתמורה או שלא בתמורה, תמסור על כך הנציגות הודעה מוקדמת לחברה בכתב 30 יום מראש, טרם ביצוע העסקה כאמור. 
14.3. מובהר, כי החברה לא תהיה רשאית, להעביר ו/או להמחות את זכויותיו ו/או התחייבויותיו מכוח הסכם זה ו/או למכור את המתקן לכל צד שלישי, מבלי לקבל את הסכמת הנציגות מראש ובכתב, אשר לא תמנע מליתן הסכמתה אלא מטעמים סבירים.  
14.4. מבלי לגרוע מן האמור לעיל, החברה תהיה רשאית לשתף אחר או אחרים בהחזקת ו/או הפעלת ו/או ניהול המתקן ובלבד שהאחריות המלאה לקיום התחייבויות החברה על פי הסכם זה תיוותר של החברה. 
15. [bookmark: _heading=h.3znysh7] אחריות ושיפוי
15.1. מבלי לגרוע מאחריות החברה על פי כל דין, תהיה החברה האחראית הבלעדית, המלאה והמוחלטת, לכל, אבדן, הוצאה או הפסד או נזק, בין לגוף ובין לרכוש, לנציגות, לבעלי הנכסים בבניין, לחברה, לכל צד שלישי או לעובדיהם, סוכניהם, נציגיהם או אחר מטעמם, לרבות עובדי החברה או מי מטעמה וקבלני משנה, שייגרמו מכל סיבה שהיא, בקשר להסכם זה, בכלל זה תוך כדי ביצועו או אי ביצועו, או בקשר עם, תוך כדי או עקב ביצוע העבודות או שינבעו מהעבודות או מהתחייבויותיה של החברה בהסכם.
15.2. אחריותה של החברה לא תגרע אם הנזק או ההפסד האמורים יגרמו בחריגה מסמכות, עוולה אזרחית, עבירת משמעת או עבירה פלילית של מי מעובדיה של החברה או אחר מטעמה, בכלל זה קבלני משנה מטעמה.
15.3. [bookmark: _heading=h.2et92p0]הנציגות ו/או בעלי הנכסים בבניין ו/או הדיירים בבניין, לא יישאו בשום אחריות כלפי החברה או כלפי כל אדם או גוף, ויהיו משוחררים מכל חבות או אחריות שהיא, למעט נזק אשר נגרם בזדון.
15.4. החברה מוותרת על כל עילת תביעה נגד הנציגות ו/או בעלי הנכסים בבניין ו/או הדיירים בבניין ופוטר אותם מאחריות לכל נזק, בכלל זה, אבדן, הוצאה או הפסד שייגרמו לחברה, עובדיה או אחר מטעמה, בכלל זה, קבלני משנה, לרבות כל נזק הנובע מהעניינים המפורטים בסעיף זה, ובלבד ששחרור מאחריות זה לא יחול על מי שגרם לנזק במכוון.
16. ביטוח 
16.1. על הצדדים יחולו הוראות נספח הביטוח (נספח ד') המצורף להסכם זה. 
16.2. החברה תמציא מידי כל שנה אישור קיום ביטוחים בפורמט ביט. 
17. [bookmark: _heading=h.tyjcwt]התמורה לנציגות
17.1. עם קבלת אישור כניסה למכסה מחח"י בגין המתקן, תשלם החברה לנציגות מענק בלתי חוזר בסך _______ ₪. מענק זה יהיה בלתי חוזר, גם אם המתקן לא יוקם בפועל בסופו של דבר.
17.2. בנוסף, בגין הענקת זכות השימוש כאמור, תהיה זכאית הנציגות לתמורה שנתית מסך השווה ל- 30% מכלל תקבולי החברה בגין המתקן והחשמל המיוצר באמצעותו ("התמורה השנתית לנציגות") תמורה זו תחושב כאחוז מהחשבונות שתשלם חח"י.
במקרה שבו תהיה עלייה בתקבולים מהמתקן (כתוצאה משיפור טכנולוגי או בכל דרך אחרת) התמורה השנתית לנציגות תעלה בשיעור הזהה לשיעור העלייה השנתית בתקבולים. עלייה זו תיעשה גם רטראוקטיבית עבור שנה שבה זוהתה עלייה כזו.  במקרה של הכנסות נוספות מהמתקן ממוצרים נוספים של אשראי פחמני או זכויות אנרגיה מתחדשת (מעבר לאלה המעוגנים בהסכם עם עמותת האנרגיה הטובה, כמתואר לעיל) – הנציגות תהיה זכאית ל- 50% מכל הכנסה עתידית כזו. 
17.3. התמורה השנתית לנציגות תשולם בחלוקה לרבעון, עד ליום ה- 10 בתום כל רבעון, החל ממועד השלמת חיבור המערכות לרשת החשמל כאמור, או חלוף 3 חודשים ממועד מתן ההרשאה לחברה באתר ההרשאה או או חלוף 12 חודשים ממועד חתימת הסכם זה, לפי המוקדם מבין המועדים כאמור, כנגד ובכפוף להעברת קבלה כדין מהנציגות. במקרה בו מועד תשלום התמורה השנתית חל טרם חיבור המתקנים, התמורה השנתית תשולם בהתאם להערכת היקף תפוקת המתקן על פי סימולציית PVSTST. 
17.4. התמורה תשולם כנגד קבלה וללא חשבונית מס בהעברה בנקאית לחשבון הנציגות __________
17.5. לצורך בחינת ההתחשבנות בגין התמורה השנתית לנציגות, תמסור החברה לנציגות, מידי רבעון, פירוט של כלל התקבולים אשר התקבלו בידיה בגין המתקן במהלך הרבעון החולף. כמו כן, אחת לשנה קלאנדרית, עד לא יאוחר מ- 30 ימים מתום השנה, תמסור החברה לנציגות, את סיכום התקבולים מחברת חשמל מגובה בדוחות המקוריים הכוללים את פירוט כלל תקבולי המערכת בשנה החולפת.   
17.6. אחת לשנה - לא יאוחר מחודש מרץ, יערכו הצדדים התחשבנות על סך התמורה השנתית המגיעה לנציגות בגין השנה שחלפה בקיזוז הסכומים ששולמו לנציגות במהלך השנה, ואז תשלם החברה את הפרש דמי השכירות המגיעים לנציגות תוך 14 יום. אם החישוב השנתי יראה שעל הנציגות להחזיר כספים לחברה בגין השנה החולפת כספים אלו יקוזזו מהתשלום של הרבעון הראשון בשנה העוקבת.
17.7. לנציגות תעמוד הזכות לבחור כי החברה תבצע איטום מלא של הגגות לפני הנחת המערכת ובשילוב עם הנחת הקונסטרוקציה. עבודת האיטום תבוצע לפי המפרט שבהצעת "בית ביטומן", נספח ח'. בתמורה הנציגות תוותר על המענק שבסעיף 17.1 ועל תקבולי שלוש השנים הראשונות. לנציגות תהיה שמורה הזכות לפקח על עבודת האיטום. האחריות על האיטום תימסר לנציגות.
17.8. איחור בתשלום מי מבין התשלומים הרבעוניים על חשבון התמורה השנתית לנציגות, שלא יעלה על 30 ימים, לא יהווה הפרה של הסכם זה אולם ישא הפרשי הצמדה וריבית פיגורים בסך 5% לכל חודש איחור. איחור בתשלום של 90 ימים ומעלה יחשב להפרה יסודית של ההסכם ויקנה לנציגות, בין היתר, את הזכות לנתב לחשבונה את תקבולי המערכת (באמצעות ייפוי כוח בנוסח המצ"ב כנספח ז' להסכם זה, אשר יימסר על ידי החברה לנציגות טרם מתן ההרשאה), לחלט מהתקבולים את החוב כלפיה, כולל עלויות הגביה ועלויות משפטיות, ולהעביר את היתרה לחברה/לבנק המממן. 
18. מיסים, תשלומי חובה, הוצאות והכנסות
18.1. הנציגות מתחייבת לשאת, במשך כל תקופת ההסכם, בכל התשלומים וההוצאות הקשורות לבניין, אשר היו חלים עליה גם אלמלא הוקם המתקן.
18.2. החברה תשא בכל התשלומים, המיסים, האגרות, וההיטלים שיחולו בקשר ישיר עם הפרויקט, לרבות הקמת המתקן והפעלתו.
19. ערבויות
19.1. להבטחת ביצוע כל התחייבויות החברה לפי הוראות הסכם זה במלואן ובמועדן תמציא החברה לנציגות, לפחות שבעה (7) ימים לפני מועד מתן ההרשאה, את הביטחונות כדלקמן: המחאה (צ'ק) ביטחון על סך 45,000 ₪ (ארבעים וחמישה אלף ₪. ("הביטחונות").
19.2. במקרה של מימוש הביטחונות, באופן מלא או חלקי, תהא החברה חייבת להמציא לידי הנציגות באופן מיידי ולא יאוחר משני (2) ימים ממועד מימוש הביטחנוות, ביטוחה חליפית לתקופה ובתנאים הזהים לבטוחה שמומשה. 
19.3. כל ההוצאות הקשורות בהוצאת הביטחונות, מימושן, ובהארכת תוקפן, לפי העניין, יחולו על החברה וישולמו על ידה.
20. שונות
20.1. הנציגות יודעת ומסכימה לכך שבכוונת החברה להתקשר בהסכם מימון עם גורם מממן לצורך מימון הקמת המערכת הפוטו-וולטאית, במסגרתו יצור שעבוד קבוע ראשון בדרגה לטובת הבנק, בין היתר, על המערכת הפוטו-וולטאית, על כל הזכויות הקיימות והעתידיות של החברה בחלקה בתקבולים בגין החשמל המיוצר במערכת הפוטו-וולטאית, ועל כל הכספים שיתקבלו על ידה בגין זכותו זו, וכן על כל זכויות החברה לפי הסכם זה. נספח ה' להסכם זה ייחתם בהתאם לדרישת הגורם הממן. 
20.2. מוסכם בזאת כי הסכם זה ממצה את יחסי הצדדים בכל הקשור והנוגע לפרויקט וכי כל שינוי ו/או תיקון ו/או תוספת להסכם זה יכול שייעשו בכתב בלבד ויהיו מחייבים אם יחתמו ע"י שני הצדדים.
20.3. כל הסכם או הסדר או הסכמה או הבטחה שלא בכתב ולא חתומים ע"י שני צדדים לא יחייבו ויהיו מחוסרי ומשוללי תוקף. כל הסדר, הסכמה, זיכרון דברים או הבטחה קודמים אם היו, בטלים בזה. דחייה או הימנעות ממימוש זכות כלשהי של  אחד מהצדדים  לא תתפרש כוויתור מצידו לאותו עניין, אלא אם כן ויתר הצד  על זכויותיו במפורש ובכתב.
20.4. לא אכף מי מהצדדים, או אכף באיחור, זכות כלשהי מהזכויות המוקנות לו על פי הסכם זה ו/או מכוח הדין, במקרה מסוים או בסדרת מקרים, לא יראו בכך ויתור על הזכות האמורה או על זכויות אחרות כלשהן.
20.5. על הסכם זה יחולו דיני מדינת ישראל. מוסכם בזאת כי ככל שיתגלעו בין הצדדים סכסוכים ו/או חילוקי דעות בכל הקשור ו/או הנובע מהסכם זה, לרבות בקשר לתוקפו, פרשנותו, ביצועו ו/או הפרתו, יפנו הצדדים להליך של גישור. 
20.6. הודעות לצורך הסכם זה תימסרנה ביד ככל ותתקיים פגישה בין הצדדים, וכן באמצעים טכנולוגיים, לרבות דואר אלקטרוני, ויראו כל הודעה שנמסרה או נשלחה כאמור כאילו נתקבלה על ידי נמענה בתום 72 שעות ממועד המשלוח. 
20.7. הצדדים מתחיבים להשלים את הנספחים להסכם זה עד סוף שנת 2022.

ולראיה באו הצדדים על החתום היום _______ ב ____________:


	            החברה
	
	                 הנציגות











נספח א – נסח טאבו ותשריט המקרקעין (לרבות תשריט דרכי גישה)



































נספח ב - טפסי חח"י


נספח ג - המחאת זכות

אל : חברת החשמל לישראל בע"מ 	שם הצרכן  הרשום____________________
ת " ז / ח " פ ____________________
כתובת מקום הצרכנות ____________________
מספר חוזה צריכה ____________________
מספר טלפון ____________________

הנדון : המחאת זכות בלתי חוזרת  – הסכם למערכות פוטו וולטאיות קטנות
הריני להודיעכם כי המחאתי על דרך השעבוד בצורה גמורה ומוחלטת לחברת הבית הירוק חברה לבניה ואנרגיה סולארית בע"מ (להלן: "הנמחה" ו/או "___________"), בהתאם לחוק המחאת חיובים התשכ " ט ,1969- את מלוא זכויותיי לקבלת הכספים המגיעים ו / או שיגיעו לי מכם בעתיד , על פי ההסכם בינינו למערכות פוטו וולטאיות קטנות / טורבינות רוח מיום _________ (להלן: "ההסכם"). 
לפיכך הנני מורה לכם בזה, בהוראה בלתי חוזרת,  לשלם את הכספים הנ"ל  לחברת ________________ בלבד.
כל עוד לא תורה לכם חברת ________________  ו/או מי מטעמה  אחרת , יבוצע התשלום על ידי זיכוי חשבון מספר__________ בסניף ________ של בנק __________, שכתובתו _________, ע " ש חברת ________________, למעט במקרה של החלפת צרכנים , ובהתאם להוראות אמות המידה של הרשות לשירותים ציבוריים – חשמל , הרלוונטיות להמחאת זכות בהסכם פוטו וולטאי / טורבינות רוח .
ידוע לי כי אין בהעברת התשלום כדי לגרוע מכל הוראה בהסכם , ואין בה כדי לפגוע בזכויות או בטענות שיהיו לכם לפי ההסכם ו / או עפ"י דין , לרבות זכות סיום מוקדם של ההסכם .
הנני מתחייב לציין על גבי כל חשבונית הנובעת מההסכם , שאגיש לחברת החשמל , בכתב יד ברור , כי יש לשלם את הכספים בהתאם להמחאת הזכות בלתי חוזרת זו . 
בנוסף לאמור על גבי חשבונית שאגיש לכם . לעיל , במקרה בו הנני זכאי או שאהיה זכאי לקבל כספים מחברת החשמל מכל סיבה שאינה נובעת מההסכם שבנדון , הנני מתחייב לציין על גבי כל חשבונית שאגיש לחברת החשמל , בכתב יד ברור , את שם ההסכם לפיו מוגשת החשבונית. ידוע לי כי חברתכם לא תשא בכל אחריות בגין טעות בציון האמור לעיל ,
אם תשלמו לי כספים , שהם כולם או בחלקם שולמו בטעות או שלא כדין , הנני מתחייב להחזירם לכם , לפי דרישתכם הראשונה .
ולראיה באתי על החתום :
תאריך								 הצרכן הרשום(הממחה )
______________					    	 _______________	
								 שם + ת.ז.
============================================================
הנמחה- ________________  __________________________                 
                                   
============================================ ==== =============
אישור חברת החשמל
הרינו מאשרים קבלת ההוראה הנ " ל ונפעל על פי האמור בה .
לנוחותכם ולידיעתכם מצורפות עיקרן של הוראות אמות המידה של הרשות לשירותים ציבוריים – חשמל ,שבתוקף , הרלוונטיות להמחאת זכות בהסכם פוטו וולטאי / טורבינות רוח . בכל מקרה של פרסום הוראה חדשה ו / או עדכון אמות המידה ע " י הרשות לשירותים ציבוריים - לחשמל , תחולנה על המחאת זכות זו ,הוראות והחלטות אמות המידה המעודכנות .

חתימה ________________________ תאריך __________________


נספח ד' - ביטוח 

1.1. מובהר, כי אחריות החברה בהתאם להסכם זה, תוגבל לנזקים בהתאם להיקף הכספי של הכיסוי הביטוחי, כמפורט להלן. 
1.2. החברה מתחייבת כי היא או הקבלן שיועסק מטעמה בביצוע העבודות תערוך ותקיים במשך כל תקופת ביצוע עבודות הקמת המתקן, באמצעות חברת ביטוח מורשית כדין בישראל, ביטוח עבודות קבלניות מפני אבדן, נזק או אחריות הקשורים או הנובעים מביצוע העבודות המבוצעות באתר. בכפוף לתנאים, סייגים, גבולות אחריות המבטח וסכומי ההשתתפות העצמית הכלולים בביטוח העבודות הקבלניות, יכלול ביטוח העבודות הקבלניות את פרקי הביטוח המפורטים להלן: פרק (1) - נזק רכוש: אבדן או נזק פיזיים ובלתי צפויים שייגרמו באתר לעבודות במשך תקופת הביטוח. הפרק יכלול ויתור מפורש של זכות התחלוף כלפי הנציגות ו/או מי מטעמו ולמעט כלפי מי שגרם לנזק מתוך כוונת זדון. פרק (2) - אחריות כלפי צד ג': חבות כלפי צד שלישי בגין פגיעה גופנית או נזק לרכוש שייגרמו במשך תקופת הביצוע. הביטוח יורחב לשפות את הנציגות בגין אחריות שתוטל עליו עקב מעשי ו/או מחדלי החברה ו/או מי מטעמו. פרק (3) - אחריות מעבידים: חבות כלפי עובדים בגין פגיעה גופנית הנגרמת באתר במשך תקופת הביצוע, תוך כדי ועקב ביצוע העבודות. הביטוח יורחב לשפות את הנציגות במידה וייחשבו למעבידם של מי מהעובדים המועסקים בביצוע העבודות. 
1.3. במהלך תקופת ההפעלה של המתקן ולאורך כל תקופת ההתקשרות, יערוך החברה ויקיים באמצעות חברת ביטוח מורשית כדין בישראל בעצמו או באמצעות צד שלישי, פוליסות ביטוח כמפורט להלן: (1) ביטוח חבות כלפי צד שלישי, בגבולות אחריות של 2,000,000 ₪ למקרה ולתקופת הביטוח. (2) ביטוח  חבות מעבידים, בגבולות אחריות של 20,000,000 ₪  למקרה, ולתקופת הביטוח.
1.4. החברה תעביר לנציגות אישור על כל ביטוח בפורמט ביט לפני ביצוע העבודות, ובאופן שוטף, תוך שמירת רצף ביטוחי, לאחר הפעלת המערכת.














 




לכבוד 					נספח ה'
___________________________
א.ג.נ.,
הנדון: הסכם הרשאה בין נציגות הבית המשותף שברחוב ___________ שבע לבין ה___________ ("החברה")
לבקשתכם, הריני לפנות אליכם בעניין שבנדון ולהצהיר כדלקמן:

1. הרינו לאשר כי ביום ____________ נחתם בין נציגות בית המשותף לבין החברה הסכם הרשאה לצורך הפעלת מערכת פוטו וולטאית בגוש ________ חלקה __________ שברחוב ___________. 
2. התעדכנתי מכם שהמערכת הנ"ל תשועבד ו/או שועבדה זה מכבר על ידיכם לבנק ______________.
3. במידה וחו"ח יבקש הבנק בעתיד לממש את השעבוד על המערכת ולהיכנס בנעליכם כצד להסכם, אאפשר לבנק גישה למערכת לצורך תפעולה בכפוף להוראות הסכם ההרשאה לעניין זה, ובכפוף לכך שהבנק יכבד את כל ההתחייבויות של חברתכם מכוח הסכם ההרשאה לשביעות רצוני המלאה.


בכבוד רב ובברכה,
____________
______

הריני לאמת את חתימתו של מר ___________ על מכתב זה

______________
          עו"ד

העתק:
בנק_____________








נספח ו' - אישור בעלי הדירות בבניין








נספח ז' - ייפוי כוח במקרה של הפרה יסודית מצד החברה





נספח ט' קבלה לדוגמה של הנציגות





